b'\n_START_ARTICLE_\nAbsoliutus blogis: i\xc5\xa1sigimimas\n_START_SECTION_\nApie film\xc4\x85\n_START_PARAGRAPH_\nFilmas sukurtas 2008 m., kompiuterini\xc5\xb3 \xc5\xbeaidim\xc5\xb3 \xe2\x80\x9eResident Evil\xe2\x80\x9c serijos motyvais. Skirtingai nuo tuo pa\xc4\x8diu \xc5\xbeaidimu paremt\xc5\xb3 film\xc5\xb3 \xe2\x80\x9eAbsoliutus blogis\xe2\x80\x9c serij\xc5\xb3, animacinio filmo ir jo t\xc4\x99sinio \xe2\x80\x9eAbsoliutus blogis: prakeikimas\xe2\x80\x9c siu\xc5\xbeete n\xc4\x97ra heroj\xc4\x97s Alisos, o veiksmas sukasi vien apie \xe2\x80\x9eResident Evil\xe2\x80\x9c \xc5\xbeaimo protagonistus. Filmo premjera \xc4\xafvyko 2008 m. spalio 18 d. Tokijuje. Originalus \xc4\xafgarsinimas yra angl\xc5\xb3 kalba.\n_START_SECTION_\nSiu\xc5\xbeetas\n_START_PARAGRAPH_\nRak\xc5\xabno miestas buvo sunaikintas branduolinio sprogimo, ta\xc4\x8diau mirtinas T virusas nebuvo sunaikintas. Jis paplito juodojoje rinkoje ir teroristin\xc4\x97s organizacijos ar valstyb\xc4\x97s j\xc4\xaf gali perimti. Grup\xc4\x97 \xc5\xbemoni\xc5\xb3 \xc4\xafsitikin\xc4\x99, kad \xc5\xbelugusios \xe2\x80\x9eUmbrella\xe2\x80\x9c korporacijos pragai\xc5\xa1tingus tyrimus per\xc4\x97m\xc4\x97 ir toliau vykdo vyriausyb\xc4\x97s remiama \xe2\x80\x9eWilPharma\xe2\x80\x9c korporacija. Vyriausyb\xc4\x97 \xc5\xa1i\xc4\x85 savo veikl\xc4\x85 es\xc4\x85 slepia._NEWLINE_2005 m. \xc4\xae Harvardvilio miesto oro uost\xc4\x85 atvyksta Kler Redfild. Prie oro uosto vyksta protesto akcija, nes protestantai su\xc5\xbeinojo, kad atvyksta ir senatorius Ronas Deivisas, pagars\xc4\x97j\xc4\x99s korporacijos \xe2\x80\x9eWilPharma\xe2\x80\x9c r\xc4\x97m\xc4\x97jas. Kler susitinka su viena savo organizacijos moter\xc5\xb3 ir mergaite Rani. Netrukus oro uoste prie\xc5\xa1 senatori\xc5\xb3 Ron\xc4\x85 Deivis\xc4\x85 pasirodo vienas protestuotoj\xc5\xb3, kuris imituoja T viruso apkr\xc4\x97st\xc4\x85j\xc4\xaf. Kler i\xc5\xa1ai\xc5\xa1kina, kad jis tik apsimet\xc4\x97lis, ta\xc4\x8diau pasirodo antrasis. Ir jis jau yra nebe apsimet\xc4\x97lis._NEWLINE_Zombis u\xc5\xbepuola policinink\xc4\x85 ir yra nu\xc5\xa1aunamas. Netrukus nu\xc5\xa1autasis prisikelia, o policininkas puola kitus \xc5\xbemones. Oro uoste kyla panika. Sumai\xc5\xa1ties metu Kler atpa\xc5\xbe\xc4\xafsta vien\xc4\x85 antivyriausybin\xc4\x97s organizacijos lyderi\xc5\xb3 Kurt\xc4\xaf Miler\xc4\xaf. Tuo metu \xc4\xaf oro uost\xc4\x85 nukrenta l\xc4\x97ktuvas, kuriame \xc4\xafvyko viruso T prover\xc5\xbeis. I\xc5\xa1sigelb\xc4\x97j\xc4\x99 nuo katastrofos Kler ir senatorius Ronas Deivisas pamato, kaip i\xc5\xa1 l\xc4\x97ktuvo liekan\xc5\xb3 i\xc5\xa1lipa zombiai. I\xc5\xa1sigelb\xc4\x97jusieji u\xc5\xbesidaro viename oro uosto pastato sparn\xc5\xb3. Uostas aptveriamas policijos. Situacij\xc4\x85 sukontroliuoti atvyksta JAV specialusis agentas Leonas S. Kenedis ...'